Aalborgs Stifts Adresseavis, 1825-01-03
Paa denne Efterretning, der først er ankommen til Constantinopel, har Man derefter Bekræftelser fra forskjellige Kanter. Saaledes er til en fornem Græker i Triest kommen et egenhændigt Brev fra den græske Viceadmiral Sachturi, hvori han melder, at den hele pompeuse ægyptiske Flaade er i en ved Candien den 12te November forefalden Træfning total slaget, og 20 Transportskibe med regulaire Tropper ombord borttagne og Resten adspredt til alle Kanter. Paa de erobrede Skibe befandtes foruden rigt Bytte ogsaa mange Officerer af Rang. "Efter dette Nederlag, hedder det i Slutningen af Brevet, er det vel afgjort, at den overmodige Vicekonge af Ægypten hverken kan gjøre noget gjentaget Forsøg paa Morea, eiheller længere kan holde sig paa Candien, som han forresten allerede betragtede som erobret Land". Admiralen havde først sendt Efterretning herom til Hydra. Der tales imidlertid om, at Paschaen af Ægypten vil udruste en ny Flaade imod Morea, hvilket han vel ellers, hvis hiin Efterretning er rigtig, nu vil opgive. Ogsaa hedder det fra Alexandria, at han vil lade en Mill. Negere transportere til Ægypten, for bedre at befolke og cultivere dette Land. Førend dette Slag havde den ægyptiske Flaade paa Veien fra Mitylene til Stan chio mistet en Corvette, der var strandet, og derefter stukken i Brand af dens egen Besætning. Den græske Flaade bestod baade af Hydrioter og Spezzioter og Jpsarioter, af hvilke disse Sidste førte et sort Flag med hvidt Kors. Den brittiske Escadre i Middelhavet havde som Repressalier borttaget 3 græske Krigskonnerter og en Korsar og ført dem til Corfu; hine for at have tilføiet Tyrkerne Skade ved Jthaka, denne formedelst Misbrug af hans Kaper brev. Matroserne paa Korsaaren vare endog dømte til to aarig, Supercargoen til femaarig og Capitainen til tolvaarig Fængselsstraf. Men pludselig ankom fra London den 18de November en befaling til at frigive saavel Skibene, som Mandskabet, der og strax belavede sig paa at forlade Corfu. Man anseer dette Skridt som en Misbilligelse at Lord=Overcommissairens Handlemaade mod den helleniske Regjering, der efter de engelske Søelove med Hensyn til de Neutrale, især saaledes som de anvendes af Engelland i Sydamerica, aldeles ikke kunde retfærdiggjøres. - Maurocordato skal have taget sin Afskeed som Præsident ved det lovgivende Corps, da han har saa meget at bestille med at ordne Expeditionen mod det vestlige Grækenland. - J Attica er den tyrkiske Hær ganske adsplittet, i det Fodfolket har indskibet sig til Constantinopel, og Rytteriet er i største Hast afmarscheret til Zeitun. Paa Enboen findes hverken græske eller tyrkiske Krigsfolk. Thessalien er rømmet af Tyrkerne. - Grækerne havde nylig om Natten besat Egnene omkring Modone, for at overfalde Tyrkerne, hvis de om Morgenen, som sædvanlig, kom ud af Kastellet for at samle Frugter. De kom ogsaa ganske rigtig, hvorpaa Grækerne overfaldt dem, nedsablede Adskillige af dem, og dreve de Øvrige tilbage i Kastellet. Tyrkerne have paa deres Side nylig gjort et Jndfald paa Sletten ved Vrachori og afhugget Hovederne paa alle de Mænd, de forefandt, 30 i Tallet, og taget 25 Koner og Børn tilfange. Og for at complettere Tallet til 40, lod Omer=Pascha afhugge Hovederne af 10 Koner, hvilke 40 Hoveder han da sendte til Larissa som Tegn paa en stor Seier. Ved at have erobret et tyrkisk Skib have Grækerne faaet som Løsepenge for de gjorte Fanger 30000 Piastre. - Bosniakerne have gjort Oprør mod deres Pascha, der vilde aftvinge dem for store Skatter, og dræbt hans Kiaya. Ogsaa i Trebizond er udbrudt Oprør.